Odense Adresse-Contoirs Efterretninger, 1838-07-09
Mødet den 21 Junii. Landvæsenskommissair Wulff oplæste et Forslag om Brænderiernes Frigivelse imod en Afgift, der kunde indemnisere den kongelige Kasse. Den kongelige Commissarius fandt ikke Anledning til for Tiden at udbrede sig over denne Sag, da de til samme hørende Spørgsmaale ved Stændernes Forsamling i 1836 vare udførligt gjennemgaaede. Oberst Brock troede, at følgen af Brænderier nes Frigivelse vilde blive en forøget Nydelse af Brændeviin, hvilket maatte ansees skadeligt. Det blev derefter med 43 St. mod 3 besluttet, at der i Anledning af Forslaget skulde nedsættes en Committee, men Valget af dens Medlemmer blev udsat indtil et af Møller Tøstesen indgivet Andragende, der gik ud paa det samme som det nu antagne, var blevet foretaget. Møller Tøstesen oplæste derpaa sit Forslag om samme Gjenstand. Ogsaa dette Forslag vedtog Man med 30 St. mod 16 at underkaste en Committees Prøvelse, og Man blev derhos enig om, at den samme Committee skulde tage Landvæsenskommissair Wulffs tvende Forslag om Konsumtionens Ophævelse og Brænderiernes Frigivelse under Overveielse. Efterat Kammerraad Aagaard, Kammerraad Christensen, Justitsraad Estrup, Justitsraad Fielstrup og Prokurator Petersen, der under forrige Session havde været Medlemmer af den angaaende den omhandlede Gjenstand da nedsatte Committee, havde yttret Ønske om, ikke at vælges til Medlemmer af hiin Committee, bleve hertil med Stemmeflerhed valgte: Etatsraad Brink Seidelin, Prokurator Juel, Proprietair Dalsgaard, Prokurator Seidelin og Tobaksfabriqueur Funder. - Landvæsenskommissair Wulff oplæste derefter et Forslag om, at Kongeriget Danmark maatte erholde samme Toldlovgivning som Hertugdommerne Slesvig og Holsteen. Ved Afstemning: blev Spørgsmaalet om en Committees Nedsættelse med 31 St. mod 11 besvaret benægtende. Mødet den 23 Junii. Den kongelige Commissarius meddeelte Forsamlingen, at han fra Hs. Majestæt Kongen havde modtaget et allernaadigst Reskript, dateret 19 Juni, saalydende: Vi ville allernaadigst have Dig paalagt at tilkjendegive Forsamlingen af vore troe Provindsialstænder for Nørre-Jylland, at Vi med sand Glæde have modtaget den igjennem Dig allerunderdanigst indsendte hjertelige Lykønskning, tilligemed Forsikkring af Folkets taknemmelige Følelser, i Anledning af 50 Aarsdagen efter Forordningen af 20 Juni 1788 om Stavnsbaandets Løsning. Befalende Dig Gud." Efter denne Meddelelse udbrød Forsamlingens Medlemmer eenstemmigen: Længe leve Kongen! - Præsidenten anmeldte, at der vare indkomne 6 Andragender om Brænderiernes Frigivelse; videre et Andragende fra Sekretair Morch i Fredericia om Jndførelse af kongelige Varelotterier, hvilke Andragender ville blive leverede til vedkommende nedsatte Committeer. 7 forskjellige indkomne Andragender, som af Petitionscommitteen vare befundne ikke at egne sig til at tages under Behandling, henlagdes. - Justitsraad Fjeldstrup oplæste et Forslag om Forbedring i Distriktslægernes Kaar, hvilket understøttedes af Etatsraad Brinck-Seidelin; men den kongelige Commissarius bemærkede, at der i den senere Tid ikke er gjort saa lidet herfor. Med 33 St. mod 11 blev det afgjort, at der i Anledning af Forslaget ikke skulde nedsættes nogen Committee. Derpaa foretoges et Forslag fra Prokurator Sørensen om, at Eierne af Hovedgaardstaxt Hartkorn maatte deeltage i Veiarbeide paa Biveiene; en Committees Nedsættelse forkastedes og Forslaget afvistes med 43 St. mod 1. Derefter foretoges et Forslag af Kammerjunker Mylius om nogle Foranstaltninger i Henseende til Viborg Snapeting (at samtlige Retsskrivere i Provindsen forpligtedes til at møde med deres Pantebøger og tilhørende Registre i Viborg Snapsting og der være tilstede de sidste 8 Dage af Snapstinger, for at meddele de muligen attraaede Efterretninger). Assessor With formeente, at der med en saadan Pligt i alt Fald maatte forenes passende Diæter, og den kongelige Commissarius tvivlede paa, at det vil være gjørligt eller tilraadeligt, ved kunstige Foranstaltninger atter at gjøre Viborg til et fælleds Penge marked for Jylland, efterat Fundamentet for den ældre Tilstand, er hævet. Etatsraad Brink=Seidelin antog, at den største Vanskelighed, der var forbunden med Forslaget, var den, at Pantebøgerne saa længe vilde savnes ved vedkommende Jurisdiktion. (Fortsættes.)